
Nr. 685

 A V I Z 

asupra  proiectului  de Lege  pentru aprobarea Ordonanţei de 

urgenţă a Guvernului nr.283/2000 privind aprobarea majorării 

participării statului la capitalul social al Societăţii de Strategie

 pentru Piaţa de Gros S.R.L. Bucureşti
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.283/2000 privind aprobarea majorării participării statului la capitalul social al Societăţii de Strategie pentru Piaţa de Gros S.R.L. Bucureşti, trimis cu adresa nr.685 din 8 ianuarie 2001, înregistrată sub nr.85/XVIII/11 din  8 ianuarie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai  sus, în şedinţa din 25 aprilie 2001.



Membrii comisiei au examinat ordonanţa de urgenţă supusă aprobării, expunerea de motive la proiectul de lege, punctul de vedere al Guvernului, transmis cu adresa nr.1399/04.04.2001 şi  avizul favorabil al Consiliului Legislativ  nr.1478/07.12.2000.



În urma dezbaterilor, cu majoritate de voturi, s-a hotărât avizarea  favorabilă a proiectului de lege  cu recomandarea ca la dezbateri, comisia sesizată în fond să ţină seama de punctul de vedere formulat de Guvern cu privire la înlocuirea sintagmei “Fondul Proprietăţii de Stat” cu sintagma “Autoritatea de Privatizare şi Administrarea Participaţiilor Statului".

În raport de obiectul şi conţinutul său, proiectul de lege face parte din categoria legilor  ordinare.

